CELEX: 32012R0613
Language: ro
Date: 2012-07-09 00:00:00
Title: Regulamentul (UE) nr. 613/2012 al Comisiei din 9 iulie 2012 de modificare a anexei III la Regulamentul (CE) nr. 1071/2009 al Parlamentului European și al Comisiei de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier  Text cu relevanță pentru SEE

10.7.2012   
            
            
               RO
            
            
               Jurnalul Oficial al Uniunii Europene
            
            
               L 178/6
            
         REGULAMENTUL (UE) NR. 613/2012 AL COMISIEI
   din 9 iulie 2012
   de modificare a anexei III la Regulamentul (CE) nr. 1071/2009 al Parlamentului European și al Comisiei de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1071/2009 al Parlamentului European și al Consiliului din 21 octombrie 2009 de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier și de abrogare a Directivei 96/26/CE a Consiliului (1), în special articolul 8 alineatul (9),
   întrucât:
   
               (1)
            
            
               Culoarea modelului de certificat de competență profesională este definită în anexa III la Regulamentul (CE) nr. 1071/2009 ca fiind „Culoare Pantone bej”.
            
         
               (2)
            
            
               Este necesar să se precizeze mai exact culoarea pentru a se încuraja atât omogenitatea, cât și interpretarea și aplicarea uniformă a Regulamentului (CE) nr. 1071/2009.
            
         
               (3)
            
            
               Măsurile prevăzute în prezentul regulament sunt conforme cu avizul Comitetului menționat la articolul 25 din Regulamentul (CE) nr. 1071/2009,
            
         ADOPTĂ PREZENTUL REGULAMENT:
   Articolul 1
   În anexa III la Regulamentul (CE) nr. 1071/2009, la al treilea rând, propoziția „Culoare Pantone bej, format DIN A4 hârtie din celuloză de 100 g/m2 sau mai mult” se înlocuiește cu următorul text:
   „Culoare Pantone bej 467 sau cât mai aproape posibil de această culoare, format DIN A4 hârtie din celuloză de 100 g/m2 sau mai mult”.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 iulie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 300, 14.11.2009, p. 51.